CELEX: 62009TN0412
Language: lv
Date: 2009-10-14 00:00:00
Title: Lieta T-412/09: Prasība, kas celta 2009. gada 14. oktobrī — CEA /Komisija

19.12.2009   
            
            
               LV
            
            
               Eiropas Savienības Oficiālais Vēstnesis
            
            
               C 312/35
            
         Prasība, kas celta 2009. gada 14. oktobrī — CEA/Komisija
   (Lieta T-412/09)
   2009/C 312/58
   Tiesvedības valoda — franču
   
      Lietas dalībnieki
   
   
      Prasītājs: Commissariat à l’énergie atomique (CEA), Parīze (Francija) (pārstāvji — J. García-Gallardo Gil-Fournier, M. Arias Díaz un C. Humpe, advokāti)
   
      Atbildētāja: Eiropas Kopienu Komisija
   
      Prasītāja prasījumi:
   
   
               —
            
            
               apliecināt prasības (prasības pieteikuma, pārstāvības pilnvaru, norakstu un dokumentu) saņemšanu un to atzīt par pieņemamu;
            
         
               —
            
            
               izskatīt prasību, kuru CEA vārdā un interesēs cēluši tā juridiskie pārstāvji;
            
         
               —
            
            
               saskaņā ar EKL 230. pantu atzīt par spēkā neesošu Komisijas lēmumu — kurš CEA tika paziņots 2009. gada 29. jūlija vēstulē — par atteikšanos CEA maksātās pensionēšanās piemaksas pielīdzināt atlīdzināmām netiešajām izmaksām un CEA izsniegt grāmatvedības metodoloģijas apliecību;
            
         
               —
            
            
               pakārtoti, saskaņā ar EKL 238. pantu atzīt, ka i) saskaņā ar Septītās pamatprogrammas [pētniecībai, tehnoloģiju attīstībai un demonstrējumu pasākumiem] līgumu noteikumiem pensionēšanās piemaksas ir atlīdzināmas izmaksas, un ii) Eiropas Kopiena nepilda savas no Septītās pamatprogrammas [pētniecībai, tehnoloģiju attīstībai un demonstrējumu pasākumiem] izrietošās līgumsaistības attiecībā pret CEA;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Uz EKL 230. pantu pamatotās prasības mērķis galvenokārt ir panākt, lai tiktu atcelts Commissariat à l'Énergie Atomique [Atomenerģijas komisariātam] (CEA) 2009. gada 29. jūlijā paziņotais Komisijas galīgais lēmums par atteikšanos CEA maksātās pensionēšanās piemaksas pielīdzināt atlīdzināmām netiešajām izmaksām un CEA izsniegt grāmatvedības metodoloģijas apliecību, lai tas varētu norādīt savas netiešās personāla izmaksas nolūkā saņemt saskaņā ar Septīto pamatprogrammu pētniecībai un attīstībai līdzfinansēto projektu īstenošanā radušos izmaksu atlīdzību.
   
      CEA uzskata, ka Komisijas lēmums, kurā noteikts, ka pensionēšanās piemaksas nav atlīdzināmas netiešās izmaksas, esot balstīts uz kļūdām tiesību piemērošanā un acīmredzamām kļūdām faktu vērtējumā un ka Komisija neesot ievērojusi labas pārvaldības, tiesiskās drošības, samērīguma un tiesiskās paļāvības principus.
   Prasībā, pamatojoties uz EKL 238. pantu, pakārtoti tiek lūgts konstatēt, ka Komisija, atteikdamās CEA maksātās pensionēšanās piemaksas pielīdzināt atlīdzināmām izmaksām un tādējādi tās atlīdzināt, nepilda savas līgumsaistības attiecībā pret CEA.